S-5997/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur R-x-x B-x-x, kt. 000000- 0000, [ ---], Reykjavík, fyrir eftirtalin umferðarlagabrot, með því að hafa:

1. Föstudaginn 27. nóvember 2020 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 2,17 ‰) vestur Vesturlandsveg í Mosfellsbæ, við Skarhólabraut, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Laugardaginn 5. desember 2020 ekið bifreiðinni [ ---] sviptur ökurétti um Reykjanesbraut í Kópavogi, til móts við Dalveg, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Mánudaginn 4. janúar 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 1,98 ‰) vestur Nýbýlaveg í Kópavogi, til móts við Álfabrekku, þar sem ákærði ók utan í vegrið og ekki sinnt skyldum sínum við umferðaróhapp heldur ekið á brott frá vettvangi, en lögregla hafði afskipti af honum skömmu síðar við Furugrund 34.

Telst brot þetta varða við 1. mgr. 14. gr., 1., sbr. 3. mgr. 49. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

4. Þriðjudaginn 30. mar 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 2,15 ‰) um Koparsléttu í Reykjavík, við hús nr. 18, þar sem lögregla hafði afskipti af ákærða.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Fimmtudaginn 8. apríl 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 1,93 ‰) um Nýbýlaveg í Kópavogi, við Þverbrekku, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1975. Samkvæmt framlögðu sakavottorði, dagsettu 15. desember 2021, gekkst ákærði í tvígang undir sektargreiðslur vegna ölvunaraksturs á árinu 2020, fyrst með lögreglustjórasátt 25. febrúar 2020 og síðar með lögreglustjórasátt 26. júní 2020 en ákærða var þá einnig gerð sekt fyrir akstur sviptur ökurétti. Með dómi 6. janúar 2021 var ákærða gert að sæta fangelsi í 45 daga og hann sviptur ökurétti ævilangt fyrir ölvunarakstur og akstur sviptur ökurétti.

Brot þau sem ákærði er nú sakfelldur fyrir samkvæmt ákæruliðum nr. 1, 2 og 3 ákæru voru framin áður en framangreindur dómur frá 6. janúar 2021 var kveðinn uppog verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

V egna ákæruliða nr. 4 og 5 ákæru verður því miðað við að það að ákærða sé nú fjórða sinni gerð refsing fyrir ölvunarakstur og þriðja sinni gerð refsing fyrir akstur sviptur ökurétti, innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni máls þessa, dómvenju, ákvæðum 77. og 7 8. gr. almennra hegningarlaga nr. 19/1940 og þess að ákærði hefur greiðlega játað sök þykir refsing ákærða hæfilega ákveðin fangelsi í 5 mánuðiog 15 daga.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Þ-kvk-ef B. S-kvk-ef, 400.000 krónur, að meðtöldum virðisaukaskatti, og 127.035 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, R-x-x B-x-x, sæti fangelsi í 5 mánuðiog 15 daga.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Þ-kvk-ef B. S-kvk-ef, 400.000 krónur og 127.035 krónur í annan sakarkostnað.

S-kk-nf G-kk-nf